Torres+-+Nicholas

=Torres=

Torres er en spansk vinproducent, stiftet i 1870 af Jamie og Miguel Torres.

**Historie**
Torres fik først sit historie gennembrud efter den spanske borgerkrig, da man i 1946 lancerer Torres 10, som var ”Coronas”-registreret, en registrering man fik i 1907.

Blot året efter Torres 10 blev man ”Sol”-registreret, og derfra begyndte en fokuseret vinproduktion, der skabte Sangre de Toro i 1954 og Viña Sol i 1962. I 1966 lægger man op til at skulle producere Cabernet Sauvignon og Chardonnay, og man begynder altså at se mere internationalt end blot at producere spanske vine. Ved Torres’ 100 års jubilæum præsenterer man en ny type hvidvin, som bliver en stor succes.

I 1975 starter salget i USA, og i 1979 begynder man at udvide produktionen til Chile, hvor der i løbet af årene skulle komme mange flere vingårde. Samme år får Gran Coronas ”Black Label” i Paris.

I løbet af 80’erne sker der en rivende teknologisk udvikling hos Torres, hvor man ændrer proceduren for produktionen af rødvin. Dette betyder også, at man starter produktion i Californien samt udvider i Chile. I 1989 bliver Milmanda nummer 3 i en konkurrence.

90’erne var meget præget af den personlige succes for Torres. Ud over Gran Coronas andet ”Black Label”, så får Miguel Torres ”den gyldne nøgle” til Barcelona. Man får også et ISO 9002:1994 certifikat, og Torres 20 bliver kåret til verdens bedste brandy. Derudover bliver man kåret til Spaniens vigtigste vinproducent. Ud over den personlige succes stifter man et samarbejde med en kinesisk virksomhed, ligesom man starter en virksomhed i Sverige.

Det nye årtusinde byder på masser af succes til Miguel Torres og virksomheden. Miguel Torres bliver ”Man of the Year” i 2002, ”Personality of the Year” i 2005 og en tysk “Lifetime Award” i 2006. I 2007 bliver han kåret til den mest betydningsfulde vinproducent i Spanien og nummer 2 i verden. Virksomheden får også hæder, idet den bliver Europas bedste i 2006. Allerede i 2001 startede man yderligere producenter i Indien og Peru. Det nye årtusind blev også tiden til nye produkter: Nerola blev introduceret i 2002, mens Celeste blev det i 2005. 2009 blev året hvor de seneste to produkter kom på markedet, nemlig Ibéricos og den alkoholfrie Natureo.

**Torres image**
Torres’ mission er at holde fast i sine familietraditioner, og samtidig være selvfinansieret og uafhængig. Derudover har man et ønske om at gøre kunden til en ven af familien, og det skal gøres ved større diffentiering og højere kvalitet i produktet. Og så har man stor fokus på miljøet.

Ud over det store miljøfokus har man også Miguel Torres Fonden, som støtter forskellige CSR-aktiviteter. Over 30 forskellige initiativer er støttet af fonden, og her er børns skolegang rundt i verden et af de større aktiver.

Torres’ miljøpolitik betyder også, at produktion er 100% organisk, og dette er gældende for alle de forskellige produktionssteder.